BME affiliációs protokoll

Tervezet, 2021.12.08

# Háttér

A BME elemi érdeke a BME-n folyó kutató-fejlesztő munka eredményeképp született művek, szellemi termékek esetében a keletkezés szervezeti kereteinek, azaz a BME-nek mint intézménynek egységes, szabályozott módon való feltüntetése: a pontos, megfelelő sorrendben feltüntetett *affiliáció*, a *szerzősorrend*, a *levelező szerző* affiliációja lényeges szerepet játszik a BME illetve kutatóink *pályázatszerző képességében*, nemzetközi presztízsének *megítélésében*, és az egyetem nemzetközi és hazai egyetemi *rangsorokban* történő besorolásakor.

A rangsorkészítők az adott intézménnyel társított szerzők publikációinak, valamint az ezekre érkező hivatkozásoknak a számára és minőségére vonatkozó statisztikákat a nagy publikációs adatbázisokból, (Scopusból és a Web of Science) nyerik. A folyamat kulcslépése a publikációk intézményhez rendelése, amely a szerzők által megadott affiliációk alapján, részben automatizált módon történik.

A hibás hozzárendelés elkerüléséhez szükséges az affiliációk egységes elvek mentén való megadása.

# A protokoll célja

A BME Szellemi Tulajdonvédelmi Szabályzat 15. §(2) pontja rendelkezik az Egyetemmel fennálló jogviszonnyal bíró szerzők műveinek felhasználása, publikálása, repozitóriumi elhelyezése, valamint a műre vonatkozó bibliográfiai adatoknak a nemzeti tudományos bibliográfiai adatbázisban való közzététele során az Egyetem nevének, mint a szerző affiliációjának a feltüntetéséről. A jelen protokoll célja az ezzel kapcsolatos részletes szabályok és ajánlások megadása.

# Az affiliáció feltüntetése

1. **A BME affiliáció feltüntetendő**:
2. minden, a BME-vel *munkaviszonyban* vagy *megbízási* *jogviszonyban* álló személy,
3. a BME-n működő, *befogadott kutatócsoportok* tagjai,
4. valamint a BME doktori iskoláinak *hallgatói*, illetve általában a BME hallgatói

által közölt, BME-vel fennálló jogviszonyukhoz kapcsolódó műveken.

Általában törekedni kell rá, hogy az *első*-, az *utolsó*, ill. a *levelező szerző* lehetőleg BME-s affiliációjú legyen.

1. **A BME affiliáció formája**

A publikáción meg kell adni a szerző egyetemen belüli

*tanszékének* hivatalos, teljes nevét, ezt követően

amennyiben lehetséges, az *intézet* VAGY *a kar* hivatalos, teljes nevét,

végül az *egyetem* *hivatalos, teljes nevét*,

angolul: *Budapest University of Technology and Economics*

magyarul: *Budapesti Műszaki és Gazdaságtudományi Egyetem*

majd – amennyiben lehetséges – az egyetem *hivatalos* *címét*:

Műegyetem rkp. 3., H-1111 Budapest, Hungary

Fontos, hogy az egyetem nevét mindig egységesen, a fentieknek megfelelően adjuk meg! A cím esetében az egységes irányítószám használat fontos.

Példák:

*Department of Polymer Engineering, Faculty of Mechanical Engineering, Budapest University of Technology and Economics, Műegyetem rkp. 3., H-1111 Budapest, Hungary.*

*Department of Theoretical Physics, Institute of Physics, Budapest University of Technology and Economics, Műegyetem rkp. 3., H-1111 Budapest, Hungary.*

1. **Kutatócsoportok**

Kutatócsoport feltüntetése esetén (pl. befogadott, külső szervezet által is támogatott kutatócsoportok, tanszéki kutatócsoport) két külön affiliáció tüntetendő fel: először a BME (tanszéki) affiliáció, majd ezt követően a kutatócsoport. Például

Szerző\_nevea,b

aDepartment of Polymer Engineering, Faculty of Mechanical Engineering, Budapest University of Technology and Economics, Műegyetem rkp. 3., H-1111 Budapest, Hungary

bMTA-BME Research Group for Composite Science and Technology, Műegyetem rkp. 3., H-1111 Budapest, Hungary

1. **Külsős Doktoranduszok**

 „Külsős” doktoranduszok illetve a Kooperatív Doktori Program esetében külön affiliációként kérjük feltüntetni a BME befogadó tanszékét és a külső kutatóhelyt. Az egyetemi rangsorokban lévő pozíciót befolyásolja az affiliációk feltüntetésének sorrendje. Ezért, ha egy doktorandusz a BME-n keresztül ösztöndíjban részesül (állami ösztöndíj, SH, KDP), akkor kérjük, hogy a BME-s affiliáció szerepeljen az első helyen.

Például:

Első\_szerző\_neve1, 2 and Második\_szerző\_neve2

1Department of Theoretical Physics, Institute of Physics, Budapest University of Technology and Economics, Műegyetem rkp. 3., H-1111 Budapest, Hungary

2Institute for Solid State Physics and Optics, Wigner Research Centre for Physics, H-1525 Budapest, P.O. Box 49, Hungary

1. **Többes affiliációk**

Azok a szerzők, akiknek a műve, publikációja több egyidejűleg fennálló jogviszony keretében készül, amelyek között van BME-s jogviszony, az ehhez tartozó műegyetemi affiliációjukat is feltüntetik, törekedve arra, hogy a BME affiliáció szerepeljen a sorrendben első helyen.

# Intézkedések

1. A BME minden oktató, kutató alkalmazottja megkapja ezt a szabályzatot.
2. A doktori iskolák vezetői a doktori iskola összes hallgatójának és külső témavezetőjének tájékoztató emailt küldenek.
3. Minden tanszék és kutatócsoport honlapján publikussá kell tenni a jelen szabályzat alapján készült affiliáció mintákat. Ennek végrehajtását ellenőrizni szükséges.
4. A protokollban foglaltak teljesülését egy évvel a bevezetést követően ellenőrizni szükséges. Ennek módját, valamint a kapcsolódó korrekciós intézkedéseket a jelenlegi javaslat nem tartalmazza.

# Ütemezés:

* 2021. 12.09: a Tudományos tanács tárgyalja a javaslatot
* 2021.12.16: az EHBDT tárgyalja a javaslatot
* 2022.1.3: vezetői értekezlet tárgyalja a javaslatot
* 2022.1.5: a javaslat alapján bevezetésre kerül a BME Affiliációs Protokoll
* 2022.1.25: az affiliációs minták honlapokon való megjelenítésének határideje
* 2022.2.01: az affiliációs protokoll kötelező alkalmazásának kezdőnapja
* 2022.02.15-28: az affiliációs minták honlapokon való megjelenítésének ellenőrzése (TuT)
* 2023.02: az affiliációs protokoll betartásának ellenőrzése, korrekciós lépések